**LAPSE ISIKUANDMETE TÖÖTLEMISE NÕUSOLEK**

**Lapse nimi**......................................................., **isikukood**.........................................................

Lapse vanem, eestkostja või hooldusõigusega isik (edaspidi lapsevanem)

**Nimi** ......................................................................., **isikukood**..................................................

Isikuandmete vastutavaks töötlejaks on Parksepa Lasteaed (edaspidi nimetatud lasteaed)

Aadress: Kesk 9, Parksepa, Võru vald, Võrumaa 65509

tel: +372 5261943

e-post: parlasteaed@gmail.com

Annan lasteaiale nõusoleku töödelda ning avalikustada lasteaia ja teiste avalike hoonete ruumides ja stendil; lasteaia infosüsteemis, veebilehel või sotsiaalmeedias; lasteaia aastaraamatus ja teistes väljaannetes; meediakanalites (omavalitsuse infoleht, raadio jm) oma lapse järgmisi isikuandmeid:

 nimi, sünniaeg

Töötlemise eesmärk on lapse isiku tuvastamine; teavitused lasteaia tegevuste (üritused, õppe- ja kasvatustegevused) kohta; lapse tunnustamine (hea tulemus üritusel, oskused jm).

 foto, audio- ja videosalvestised

Töötlemise eesmärk on lapse isiku tuvastamine; teavitused lasteaia tegevuste (üritused, õppe- ja kasvatustegevused) kohta; lapse tunnustamine (hea tulemus üritusel, oskused jm), lasteaia ajaloo jäädvustamine.

 lapse loometöö tulemused ja saavutused

Töötlemise eesmärgiks on teavitada lasteaia tegevustest (huviringid, õppe- ja kasvatustegevused); lapse tunnustamine (oskused, andekus, saavutused jm).

**Isikuandmete töötlemise õiguslik alus ja andmesubjekti õigused**

1. Isikuandmete töötlemise õiguslik alus

Lasteaia poolt isikuandmete töötlemise aluseks on avaliku ülesande täitmine; juriidiline kohustus; eluliste huvide kaitse vajadus või leping.

Muude isikuandmete töötlemise õiguslik alus on lapsevanema nõusolek.

2. Lapsevanema kui andmesubjekti õigused nõusoleku osas

Lapsevanemal on õigus saada lasteaialt teavet kõigi isikuandmete kohta, mida lasteaed tema või lapse kohta nõusoleku alusel töötleb.

Lasteaed parandab ebaõiged isikuandmed või kustutab sellekohase aluse olemasolu korral isikuandmed lapsevanema taotluse alusel. Taotlus palume esitada lasteaia andmekaitse kontaktisikule e-posti aadressil parlasteaed@gmail.com

Lapsevanemal on õigus igal ajal nõusolek tagasi võtta. Nõusoleku tagasivõtmiseks palume saata lasteaia andmekaitse kontaktisiku e-postile avaldus, kus on välja toodud, milliste isikuandmete töötlemiseks antud nõusolek tagasi võetakse.

3. Andmete edastamine

Lasteaed edastab töödeldavaid isikuandmeid kolmandale isikule ainult õigusaktides ja nõusolekus sätestatud juhtudel.

Lasteaia veebilehel avaldatud isikuandmed on kättesaadavad isikutele, kes seda veebilehte külastavad.

4. Andmete säilitamine

Nõusoleku alusel töödeldavaid andmeid säilitatakse kuni nõusoleku tagasivõtmiseni või Parksepa Lasteaia dokumentide loetelus sätestatud säilitustähtaja möödumiseni.

Nõusoleku tagasivõtmine ei mõjuta enne tagasivõtmist toimunud töötlemise seaduslikkust.

5. Andmete turvalisuse tagamine

Lasteaed peab isikuandmete kaitsmist väga oluliseks ning tagab kohalduva õiguse ulatuses isikuandmete konfidentsiaalsuse. Lasteaed kaitseb kogutud isikuandmeid lubamatu või eesmärgita kasutamise, avalikuks tuleku või hävimise eest, rakendades selleks asjakohaseid tehnilisi ja korralduslikke meetmeid.

Lasteaias on juurdepääs isikuandmetele isikutel, kes vajavad neid oma tööülesannete täitmiseks. Andmetele juurdepääsu omavad isikud on kohustatud isikuandmete töötlemisel täitma kõiki õigusaktidest tulenevaid andmekaitsereegleid ning kasutama asjakohaseid turvameetmeid.

6. Isikuandmete töötlemise osas tekkivate küsimuste korral on lapsevanemal võimalik pöörduda lasteaia andmekaitse kontaktisiku poole e-posti aadressil parlasteaed@gmail.com

7. Kui lapsevanem leiab, et andmete töötlemisel on rikutud tema või lapse õigusi, on tal õigus pöörduda oma õiguste kaitseks Andmekaitse Inspektsiooni (<https://www.aki.ee/>) või kohtu poole.

8. Lasteaia isikuandmete töötlemise tingimustega saab tutvuda lasteaia veebilehel www.parksepalaps.ee, valides rippmenüüst alajaotuse dokumendid.

Kinnitan andmekaitsetingimustega tutvumist:

kuupäev /allkiri/